Palmerston Park

Palmerson Park er et fotballstadion i Dumfries i Skottland og er hjemmebanen til fotballlaget Queen of the South. Historikk Banen ble først åpnet i 1919 da Queen of the South ble stiftet, men det har blitt spilt fotball der siden 1870-tallet. Klubben kjøpte banen i 1921 etter salg av tre nøkkelspillere (Jimmy McKinnell, Tom Wylie og Willie McCall) til Blackburn Rovers og en fjerde (Ian Dickson) til Aston Villa. Seksjonen The Portland Drive Terrace fikk tak i 1959 og flomlys ble brukt for første gang i en kamp mot Preston North End i 1958. Østre seksjon het Jimmy Jolly's Bullshed etter en av de som var med å stifte klubben. Dette ble bygget rundt 1933 da klubben rykket opp til øverste divisjon for første gang. Den ble erstattet av en tribune med bare sitteplasser i 1995. I 2013 ble banen fjernet for å legge kunstgress. Naturgresset ble solgt til supportere som ville ha et minne fra stadionet. KLubben var svært fornøyd med det nye underlaget og etter én sesong ble kunstgresset byttet ut til den nyeste versjonen av kunstgress. Per august 2025 har den en kapasitet på 8 690 hvorav 3 377 sitteplasser. Referanser Eksterne lenker (en) Palmerston Park – kategori av bilder, video eller lyd på Commons Side om banen hos Queen of the South Side om stadionet hos Football Ground Guide